chhatramani/nepal_legal_regulations_corpus_np huggingface dataset:
अतिरिक्त हुलाक नियमावली २०३४ (Additional Postal Regulation, 1977)

अतिरिक्त हुलाक नियमावली, २०३४ । नेपाल राजपत्रमा प्रकाशित मिति । २०३४ । ०४ । ०३ । संशोधन । १. अतिरिक्त हुलाक (पहिलो संशोधन) नियमावली, २०४१ २०४१ । ०८ । २५ । २. अतिरिक्त हुलाक (दोस्रो संशोधन) नियमावली, २०४९ २०४९ । ०१ । ०८ । ३. अतिरिक्त हुलाक (तेस्रो संशोधन) नियमावली, २०६८ २०६८ । ०९ । २५ । ४. अतिरिक्त हुलाक (चौथो संशोधन) नियमावली, २०६९ २०६९ । ०९ । २३ । ५. अतिरिक्त हुलाक (पाँचौं संशोधन) नियमावली, २०८० २०८१ । ०१ । १० । हुलाक ऐन, २०१९ को दफा ६९ ले दिएको अधिकार प्रयोग गरी नेपाल सरकारले देहायका नियमहरू बनाएको छ । १. संक्षिप्त नाम र प्रारम्भ : (१) यी नियमहरूको नाम "अतिरिक्त हुलाक नियमावली २०३४" रहेको छ । (२) यो नियमावली तुरुन्त प्रारम्भ हुनेछ । २. परिभाषा : विषय वा प्रसङ्गले अर्को अर्थ नलागेमा यस नियमावलीमा,- । (क) "हुलाक अधिकृत" भन्नाले जिल्ला हुलाकको हुलाक अधिकृत सम्झनु पर्छ । (ख) "हुलाक प्रतिनिधि" भन्नाले अतिरिक्त हुलाक सञ्चालन गर्न नियुक्त भएको मुख्य व्यक्ति सम्झनु पर्छ । (ग) "वितरक" भन्नाले अतिरिक्त हुलाकको तर्फबाट हुलाक वस्तु डेलिभरी गर्न नियुक्त भएको व्यक्ति सम्झनु पर्छ । (घ) "डाँक वाहक" भन्नाले अतिरिक्त हुलाकबाट सम्बन्धित हुलाकमा डाँक लैजान र सम्बन्धित हुलाकबाट अतिरिक्त हुलाकमा डाँक ल्याउन नियुक्त भएको व्यक्ति सम्झनु पर्छ । (ङ) "सम्बन्धित हुलाक" भन्नाले अतिरिक्त हुलाकलाई डाँक, हुलाक टिकट र अन्य मूल्याङ्कित हुलाक कागजात दिन र तत्सम्बन्धी अन्य काम गर्न क्षेत्रीय हुलाक निर्देशकले तोकिएएको सरकारी हुलाक सम्झनु पर्छ । ३. अतिरिक्त हुलाकको स्थापना : (१) हुलाक सेवा विभागले कुनै स्थानमा अतिरिक्त हुलाकको स्थापना गर्न सक्नेछ । यसरी स्थापना भएको अतिरिक्त हुलाक एक वर्षको अवधिसम्म अस्थायी रूपमा कायम रहनेछ । (२) अतिरिक्त हुलाक स्थापना भएको मितिले एक वर्ष भित्र हुलाक सञ्चालन गर्नलाई चाहिने खर्चको एक तिहाई सम्मको रकम सो हुलाकबाट उठेमा सो हुलाकलाई स्थायी गर्न दोस्रो संशोधनद्वारा संशोधित । क्षेत्रीय हुलाक निर्देशकले हुलाक सेवा विभागमा सिफारिस गर्नेछ । (३) उपनियम (२) बमोजिम सिफारिस भई आएमा हुलाक सेवा विभागले अतिरिक्त हुलाकलाई स्थायी गर्न स्वीकृति दिन सक्नेछ । (४) अतिरिक्त हुलाक स्थापना भएको मितिले एक वर्षभित्र हुलाक सञ्चालन गर्नलाई चाहिने खर्चको एक तिहाईसम्मको रकम उठ्न नसकेमा सो हुलाकको अवधि एक एक वर्षको गरी दुई पटकसम्म बढाउन सकिनेछ । यसरी अवधि बढाउँदा पनि सो थप अवधिभित्र उक्त खर्च उठ्न नसकेमा क्षेत्रीय हुलाक निर्देशकले हुलाक सेवा विभागको पूर्व स्वीकृति लिई अतिरिक्त हुलाकलाई खारेज गर्न वा चल्तीको अन्य ठाउँमा सार्न सक्नेछ । ४. अतिरिक्त हुलाक खुला रहने समय : (१) अतिरिक्त हुलाक खुला रहने समय क्षेत्रीय हुलाक निर्देशकले तोकिदिए बमोजिम हुनेछ । तर कुनै पनि अवस्थामा सो समय दिनको दुई घण्टाभन्दा कम हुनु हुँदैन । (२) अतिरिक्त हुलाक खुला रहने समयको सम्बन्धमा अतिरिक्त हुलाक बाहिर सबैले देखिने गरी स्पष्ट र ठूलो अक्षरमा सूचना टाँस्नु पर्छ र समय परिवर्तन गर्नुपर्ने भएमा त्यसको जानकारी कम्तीमा सात दिन अगावै प्रकाशित गरिसक्नु पर्नेछ । ५. सम्बन्धित हुलाकको काम : सम्बन्धित हुलाकको काम देहाय बमोजिम हुनेछ :- । पहिलो संशोधनद्वारा संशोधित ।
अतिरिक्त हुलाक नियमावली २०३४ (Additional Postal Regulation, 1977)

५. सम्बन्धित हुलाकको काम : सम्बन्धित हुलाकको काम देहाय बमोजिम हुनेछ :- । पहिलो संशोधनद्वारा संशोधित । (क) हुलाक प्रतिनिधिसँग जमानी नलिई एक हजार रूपैयाँ सम्मको, धनजमानी लिई दुई हजार रूपैयाँ सम्मको र त्यसभन्दा माथिको हकमा महानिर्देशकले तोकिदिए बमोजिम हुलाक टिकट, टिकट भएको खाम, हवाईपत्र आदि मूल्याङ्कित हुलाक कागजात हुलाक सञ्चालन गर्नको लागि दिने र यसमा पाँच वर्ष पछि पचास प्रतिशत र अर्को पाँच वर्षमा शत प्रतिशत (कुल दश वर्षमा) स्वतः बढ्न सक्नेछ । (ख) अतिरिक्त हुलाकलाई ठेकिएको मसलन्द खर्च, पारिश्रमिकको रकम तथा अन्य रकम हुलाक प्रतिनिधिलाई एकमुष्ट दिने र त्यसको भरपाई हुलाक प्रतिनिधिबाट गराई राख्ने, । (ग) अतिरिक्त हुलाकको खर्चको मासिक फाँटवारी लिई समय समयमा हुलाक सेवा विभागमा पठाउने, । (घ) अतिरिक्त हुलाकमा रहेको हुलाक टिकट, नगद, अन्य मूल्याङ्कित हुलाक कागजातको साथै त्यसको सम्पूर्ण काम कारबाहीको जाँच गर्ने, । (ङ) अतिरिक्त हुलाकको स्थायी जिन्सी सामानको लेखा राख्ने, । (च) अतिरिक्त हुलाकको स्थापना र सञ्चालन सम्बन्धी प्रारम्भिक काम कारबाही गर्ने । ६. हुलाक अधिकृतको काम, कर्तव्य : अतिरिक्त हुलाकको सम्बन्धमा हुलाक अधिकृतको काम, कर्तव्य देहाय बमोजिम हुनेछ:- । (क) जिल्लामा रहेको अतिरिक्त हुलाकहरू साधारणतया ६ महिनामा एकपटक निरीक्षण गर्ने, । (ख) हुलाक अधिकृतको प्रतिवेदन जिल्ला हुलाकमा पेश गरी त्यसको एक प्रति दोस्रो संशोधनद्वारा संशोधित । क्षेत्रीय हुलाक निर्देशनालयमा पठाउने, । (ग) निरीक्षणको सिलसिलामा अतिरिक्त हुलाकलाई परेको समस्या समाधान गर्न आवश्यक सहयोग गर्ने । ७. कर्मचारीको नियुक्ति : (१) हुलाक सेवा विभागले तोकिदिएको अधिकृतले वा क्षेत्रीय हुलाक निर्देशकले हुलाक प्रतिनिधि, वितरक र डाँक वाहक नियुक्त गर्नेछ । (२) हुलाक प्रतिनिधिलाई नियुक्त गर्नु भन्दा अगावै निजसँग अनुसूची-१ बमोजिमको ढाँचामा कबुलियत गराउनु पर्नेछ । (३) हुलाक प्रतिनिधि, वितरक र डाँक वाहकले आफ्नो कार्यभार सम्हाल्नुभन्दा अघि अनुसूची-२ बमोजिमको ढाँचामा शपथ ग्रहण गर्नु पर्नेछ । (४) उपनियम (१) बमोजिम नियुक्त गर्ने अधिकृतले अतिरिक्त हुलाकको नाम, ठेगाना, सो हुलाक सञ्चालन गर्न नियुक्ति गरिएका हुलाक प्रतिनिधि, वितरक र डाँक वाहकको नाम, वतन, उमेर, योग्यता, कबुलियतनामा तथा अन्य विवरण सम्बन्धित हुलाकमा दिनुकासाथै त्यसको एक एक प्रति दोस्रो संशोधनद्वारा झिकिएको । क्षेत्रीय हुलाक निर्देशनालय र हुलाक सेवा विभागमा पठाउनु पर्नेछ । (५) उपनियम (४) बमोजिम विवरण प्राप्त गर्ने कार्यालयहरूले आ-आफ्नो कार्यालयमा छुट्टै दर्ता किताब खडा गरी सो विवरण जनाइ राख्नु पर्नेछ । पाँचौं संशोधनद्वारा थप । ७क. अनिवार्य अवकाश: (१) नियम ७ को उपनियम (१) बमोजिम नियुक्त भएका हुलाक प्रतिनिधि, वितरक र डाँक वाहकले अन्ठाउन्न वर्ष उमेर पूरा भएपछि अनिवार्य अवकाश पाउनेछन् । (२) उपनियम (१) को प्रयोजनको लागि उमेरको गणना गर्दा हुलाक प्रतिनिधि, वितरक र डाँक वाहकको नेपाली नागरिकताको प्रमाणपत्रमा उल्लिखित जन्म मितिलाई आधार लिनु पर्नेछ । नेपाली नागरिकतामा महिना र गते नखुलेमा नागरिकता प्रमाणपत्र जारी भएको मितिलाई आधार लिनु पर्नेछ । पाँचौं संशोधनद्वारा थप ।
अतिरिक्त हुलाक नियमावली २०३४ (Additional Postal Regulation, 1977)

(२) उपनियम (१) को प्रयोजनको लागि उमेरको गणना गर्दा हुलाक प्रतिनिधि, वितरक र डाँक वाहकको नेपाली नागरिकताको प्रमाणपत्रमा उल्लिखित जन्म मितिलाई आधार लिनु पर्नेछ । नेपाली नागरिकतामा महिना र गते नखुलेमा नागरिकता प्रमाणपत्र जारी भएको मितिलाई आधार लिनु पर्नेछ । पाँचौं संशोधनद्वारा थप । ७ख. पद खारेज हुने: यस नियमावलीमा अन्यत्र जुनसुकै कुरा लेखिएको भए तापनि यो नियम प्रारम्भ भएपछि अतिरिक्त हुलाकमा रिक्त रहेका हुलाक प्रतिनिधि, वितरक वा डाँक वाहकको पद र यो नियम प्रारम्भ भएपछि रिक्त हुने त्यस्तो पद स्वतः खारेज हुनेछ । ८. हुलाक प्रतिनिधि, वितरक र डाँक वाहक हुन चाहिने योग्यता : देहाय बमोजिमका योग्यता नभई कुनै व्यक्तिलाई अतिरिक्त हुलाकको प्रतिनिधि, वितरक वा डाँक वाहकमा नियुक्त गर्नु हुँदैन:- । (क) नेपाली नागरिक, । (ख) सोह्र वर्ष उमेर पूरा भएको, । (ग) नैतिक पतन देखिने फौजदारी अभियोगमा अदालतबाट दोषी प्रमाणित नभएको, । (घ) नेपाली लेखपढ गर्न सक्ने र रोमन लिपि समेत जानेको, । (ङ) गणितको साधारण ज्ञान भएको । तर डाँक वाहकको लागि रोमन लिपि र गणितको ज्ञान हुनु अनिवार्य हुने छैन । ९. हुलाक प्रतिनिधि नियुक्त गर्दा : (१) हुलाक प्रतिनिधिमा नियुक्त गर्दा साधारणतया देहायका व्यक्तिलाई क्रमानुसार ग्राह्यता दिइनेछ । (क) दोस्रो संशोधनद्वारा संशोधित । गाउँपालिका वा नगरपालिकाबाट लिखित रूपमा सिफारिस गरिएको व्यक्ति, । (ख) नेपाल सरकारको राजपत्रङ्कित अधिकृतबाट सिफारिस गरिएको व्यक्ति, । (ग) दोस्रो संशोधनद्वारा संशोधित । गाउँपालिका वा नगरपालिका अन्तर्गत रहेको विद्यालयको शिक्षक, । (घ) स्थायी कारोबार भएको स्थानीय दुकानदार । (२) उपनियम (१) मा जुनसुकै कुरा लेखिएको भए तापनि नियुक्ति गर्ने अधिकृतले मनासिब देखेमा उपरोक्त व्यक्तिमध्ये जुनसुकै व्यक्तिलाई हुलाक प्रतिनिधि नियुक्त गर्न सक्नेछ । तेस्रो संशोधनद्वारा संशोधित । १०. बिदा सम्बन्धी व्यवस्था : (१) अतिरिक्त हुलाकमा काम गर्ने हुलाक प्रतिनिधि, वितरक र डाँक वाहकले देहाय बमोजिमको बिदा पाउने छन् : । (क) तेस्रो संशोधनद्वारा संशोधित । भैपरी आउने बिदा वार्षिक छ दिन, । (ख) बिरामी बिदा वार्षिक बाह्र दिन, । (ग) घर बिदा वार्षिक चौबीस दिन, । (घ) प्रसूति बिदा बढीमा दुई सन्ततिको लागि प्रत्येक सन्ततिको निम्ति तीस दिन, । (ङ) किरिया बिदा पन्ध्र दिन । (२) घर बिदा एकपटकमा साधारणतया सात दिन भन्दा बढी लिन पाइने छैन । (३) भैपरी आउने बिदा र घर बिदा अर्को वर्षको लागि सञ्चित गर्न सकिने छैन । (४) मनासिब कारण परेमा बाहेक बिदाको निकासा नलिई हुलाक प्रतिनिधि, वितरक र डाँक वाहक आफ्नो कार्यालयमा अनुपस्थित हुनु हुँदैन । विशेष कारण परी कार्यालयमा अनुपस्थित हुने हुलाक प्रतिनिधि, वितरक र डाँक वाहकले सात दिनभित्र सम्बन्धित अधिकारी समक्ष बिदाको लागि निवेदन दिनु पर्नेछ । (५) बिदा अधिकारको कुरा नभई सहुलियत मात्र हुनेछ । ११. बिदा दिने अधिकारी : (१) देहायका व्यक्तिलाई देहायका कर्मचारीले बिदा दिनेछ : । (क) हुलाक प्रतिनिधिलाई सम्बन्धित हुलाकको हाकिमले, । (ख) वितरक र डाँकवाहकलाई हुलाक प्रतिनिधिले । (२) बिदा दिँदा अतिरिक्त हुलाकको काम नरोकिने गरी मात्र बिदा दिनु पर्नेछ । १२. पारिश्रमिक: हुलाक प्रतिनिधि, वितरक र डाँकवाहकलाई हुलाक सेवा विभागबाट निर्धारण भए बमोजिमको पारिश्रमिक दिइनेछ । तेस्रो संशोधनद्वारा थप ।
अतिरिक्त हुलाक नियमावली २०३४ (Additional Postal Regulation, 1977)

(क) हुलाक प्रतिनिधिलाई सम्बन्धित हुलाकको हाकिमले, । (ख) वितरक र डाँकवाहकलाई हुलाक प्रतिनिधिले । (२) बिदा दिँदा अतिरिक्त हुलाकको काम नरोकिने गरी मात्र बिदा दिनु पर्नेछ । १२. पारिश्रमिक: हुलाक प्रतिनिधि, वितरक र डाँकवाहकलाई हुलाक सेवा विभागबाट निर्धारण भए बमोजिमको पारिश्रमिक दिइनेछ । तेस्रो संशोधनद्वारा थप । १२क. उपचार खर्च: (१) हुलाक प्रतिनिधि, वितरक र डाँक वाहकले आफूले काम गरेको प्रत्येक वर्षको लागि निजले काम गरेको पदको शुरु पारिश्रमिक स्केलको आधा महिनाको तलब बराबरको रकममा नबढ्ने गरी बिल बमोजिमको रकम उपचार खर्च वापत पाउनेछ । (२) हुलाक प्रतिनिधि, वितरक र डाँक वाहकले उपनियम (१) बमोजिम पाउने उपचार खर्च वापतको रकम लिन नपाउँदै सेवाबाट अवकाश भएमा सो उपनियम बमोजिम पाउने रकम एकमुष्ट लिन पाउनेछ । तर, । एकमुष्ट रकम लिदा बिल पेश गर्न पर्ने छैन । पाँचौँ संशोधनद्वारा थप । १२ख. स्वेच्छिक अवकाश: (१) अतिरिक्त हुलाकमा कार्यरत हुलाक प्रतिनिधि, वितरक वा डाँक वाहकले यो नियमावली प्रारम्भ भएको मितिले तीन महिनाभित्र स्वेच्छिक अवकाश लिन सक्नेछन् । (२) उपनियम (१) बमोजिम स्वेच्छिक अवकाश लिन चाहने हुलाक प्रतिनिधि, वितरक वा डाँक वाहकले सम्बन्धित जिल्ला हुलाक कार्यालयमा निवेदन दिनु पर्नेछ । (३) उपनियम (२) बमोजिम निवेदन परेमा नियम १२क. बमोजिमको उपचार खर्चको अतिरिक्त नियम १२ग. बमोजिमको थप सुविधा समेत पाउने गरी सम्बन्धित जिल्ला हुलाक प्रमुखले निर्णय गर्नेछ । पाँचौँ संशोधनद्वारा थप । १२ग. थप सुविधा: नियम ७क. बमोजिम अनिवार्य अवकाश हुने र नियम १२ख. बमोजिम स्वेच्छिक अवकाश लिने हुलाक प्रतिनिधि, वितरक र डाँक वाहकलाई नियम १२क. बमोजिमको उपचार खर्चका अतिरिक्त देहाय बमोजिमको रकम थप सुविधा वापत उपलब्ध गराइनेछ:- । क्र.सं. सेवा अवधि नियम १२क. बमोजिम पाउने रकमको । १. एक वर्षदेखि दश वर्षसम्म पचास प्रतिशत । २. एघार वर्षदेखि बिस वर्षसम्म पैंसट्ठी प्रतिशत । ३. एक्काइस वर्षदेखि तिस वर्षसम्म असी प्रतिशत । ४. एकतिस वर्षदेखि चालिस वर्षसम्म नब्बे प्रतिशत । ५. एकचालिस वर्ष वा सो भन्दा माथि शतप्रतिशत । १३. हुलाक प्रतिनिधिको काम, कर्तव्य : हुलाक प्रतिनिधिको काम कर्तव्य देहाय बमोजिम हुनेछ: । (क) सरकारी कागजपत्र (का.स.) रजिस्ट्री र आन्तरिक पुलिन्दा दर्ता गर्ने, । तर, आन्तरिक पुलिन्दा दर्ता गर्ने व्यवस्था गर्न दोस्रो संशोधनद्वारा झिकिएको । क्षेत्रीय हुलाक निर्देशकको पूर्व स्वीकृति लिनु पर्नेछ । (ख) हुलाक वस्तुहरू डेलिभरी दिने, । (ग) अतिरिक्त हुलाकमा काम गर्ने कर्मचारीको हाजिरी रेकर्ड राख्ने, । (घ) हप्ताको दुई पटकमा नघटाई अतिरिक्त हुलाक र सम्बन्धित सरकारी हुलाकको बीच डाँक आदान प्रदान गर्ने, । (ङ) वितरकहरूलाई क्षेत्र (बिट) तोक्ने, । (च) हुलाक टिकट, अन्य मूल्याङ्कित हुलाक कागजात, मसलन्द तथा अन्य आम्दानी खर्चको लगत राख्ने, । (छ) हुलाक वस्तुको सम्बन्धमा सोधनीको जवाफ दिने, । (ज) हुलाक सेवा विभागले समय समयमा तोकिदिएको ढाँचामा अन्य तथ्याङ्क पेश गर्ने, । (झ) दोस्रो संशोधनद्वारा संशोधित । हुलाक सेवा विभाग र क्षेत्रीय हुलाक निर्देशनालयले तोके बमोजिमका अन्य काम गर्ने । १४. वितरकको काम कर्तव्य: वितरकको काम, कर्तव्य देहाय बमोजिम हुनेछ :- । (क) तोकिएको क्षेत्र (बिट) मा हुलाक वस्तुहरू डेलिभरी दिने, ।
अतिरिक्त हुलाक नियमावली २०३४ (Additional Postal Regulation, 1977)

(ज) हुलाक सेवा विभागले समय समयमा तोकिदिएको ढाँचामा अन्य तथ्याङ्क पेश गर्ने, । (झ) दोस्रो संशोधनद्वारा संशोधित । हुलाक सेवा विभाग र क्षेत्रीय हुलाक निर्देशनालयले तोके बमोजिमका अन्य काम गर्ने । १४. वितरकको काम कर्तव्य: वितरकको काम, कर्तव्य देहाय बमोजिम हुनेछ :- । (क) तोकिएको क्षेत्र (बिट) मा हुलाक वस्तुहरू डेलिभरी दिने, । (ख) दर्ता हुलाक वस्तु डेलिभरी गरेको निस्सा हुलाक प्रतिनिधिबाट प्रमाणित गराइ राख्ने, । (ग) हुलाक प्रतिनिधि बिदा बसेको बखतमा निजको काम गर्ने, । तर यसरी हुलाक प्रतिनिधि बिदामा बसेको बखत काम गरे बापत निजले कुनै थप पारिश्रमिक पाउने छैन । पाँचौँ संशोधनद्वारा थप । १५. काम गर्ने: अतिरिक्त हुलाकमा कार्यरत हुलाक प्रतिनिधि, वितरक वा डाँक वाहकमध्ये कुनै पद खारेज भएमा नियम १९क. बमोजिम अतिरिक्त हुलाक खारेज नभएसम्म निजहरूले गरेको काम जिल्ला हुलाक प्रमुखले तोकेको सोही अतिरिक्त हुलाकमा कार्यरत हुलाक प्रतिनिधि, वितरक वा डाँक वाहकले गर्नेछ । तेस्रो संशोधनद्वारा संशोधित । १६. निजामती कर्मचारी नमानिने : हुलाक प्रतिनिधि, वितरक र डाँक वाहक निजामती कर्मचारी मानिने छैनन् । १७. हुलाक प्रतिनिधिले बर बुझारथ गर्नु पर्ने : हुलाक प्रतिनिधिले आफ्नो पदबाट अलग हुँदा निजले आफ्नो जिम्मामा रहेको हुलाक टिकट, मूल्याङ्कित हुलाक कागजात तथा अन्य सबै नगदी जिन्सीको बर बुझारथ गर्नु पर्नेछ । १८. विवाद भएमा गर्ने : कुनै विषयलाई लिएर सम्बन्धित हुलाक र अतिरिक्त हुलाकको बीच मत भिन्नता भएमा क्षेत्रीय हुलाक निर्देशकले दिएको निर्देशन बमोजिम गर्नु पर्नेछ । १९. क्षेत्रीय हुलाक निर्देशकले कारबाही गर्न सक्ने : (१) यस नियमावली बमोजिम काम कारबाही नगर्ने हुलाक प्रतिनिधि, वितरक र डाँक वाहकलाई क्षेत्रीय हुलाक निर्देशकले नसीहत दिन वा नोकरीबाट हटाउन सक्नेछ । तेस्रो संशोधनद्वारा थप । (१क) उपनियम (१) बमोजिम नसिहत दिनु वा सेवाबाट हटाउनु अघि हुलाक प्रतिनिधि, वितरक र डाँक वाहकलाई सफाई पेश गर्न मनासिब माफिकको मौका दिनु पर्नेछ । (२) हुलाक प्रतिनिधि, वितरक र डाँक वाहकले जानी जानी लापरवाही गरी वा नियम आदेशको पालन नगरी नेपाल सरकार वा अन्य कुनै व्यक्तिलाई हानि नोक्सानी पुऱ्याएमा क्षेत्रीय हुलाक निर्देशकले सम्बन्धित हुलाक प्रतिनिधि, वितरक र डाँक वाहकको पारिश्रमिकबाट सम्पूर्ण वा आंशिक रूपमा कट्टा गरी सो नोक्सानी असुल गर्न सक्नेछ । तेस्रो संशोधनद्वारा संशोधित । (३) उपनियम (१) वा (२) बमोजिम क्षेत्रीय हुलाक निर्देशकले गरेको कारबाही उपर चित्त नबुझ्ने हुलाक प्रतिनिधि, वितरक वा डाँक वाहकले पैंतीस दिनभित्र हुलाक सेवा विभागको महानिर्देशक समक्ष उजुर गर्न सक्नेछ । तेस्रो संशोधनद्वारा थप । (४) उपनियम (३) बमोजिम परेको उजूरी उपर हुलाक सेवा विभागको महानिर्देशकले नब्बे दिनभित्र निर्णय गर्नु पर्नेछ र त्यस्तो उजूरीको सम्बन्धमा निजको निर्णय अन्तिम हुनेछ । पाँचौ संशोधनद्वारा थप । १९क. अतिरिक्त हुलाक खारेज हुने: (१) नियम ३ मा जुनसुकै कुरा लेखिएको भए तापनि अतिरिक्त हुलाकमा कार्यरत हुलाक प्रतिनिधि, वितरक र डाँक वाहक अवकाश भएमा वा निजहरु सबैको पद रिक्त भएमा त्यस्तो अतिरिक्त हुलाक स्वतः खारेज हुनेछ ।
अतिरिक्त हुलाक नियमावली २०३४ (Additional Postal Regulation, 1977)

पाँचौ संशोधनद्वारा थप । १९क. अतिरिक्त हुलाक खारेज हुने: (१) नियम ३ मा जुनसुकै कुरा लेखिएको भए तापनि अतिरिक्त हुलाकमा कार्यरत हुलाक प्रतिनिधि, वितरक र डाँक वाहक अवकाश भएमा वा निजहरु सबैको पद रिक्त भएमा त्यस्तो अतिरिक्त हुलाक स्वतः खारेज हुनेछ । (२) उपनियम (१) बमोजिम अतिरिक्त हुलाक खारेज भएमा त्यस्तो अतिरिक्त हुलाकको चलअचल सम्पत्तिको व्यवस्थापन र संरक्षण सम्बन्धित जिल्ला हुलाक कार्यालयले गर्नेछ । २०. खारेजी : अतिरिक्त हुलाक नियमावली, २०१९ खारेज गरिएको छ । अनुसूची-१ । (नियम ७ को उपनियम (२) सँग सम्बन्धित) । कबलियतनामा । लिखितम अञ्चल जिल्ला दोस्रो संशोधनद्वारा संशोधित । गाउँपालिका /नगरपालिका वडा नं बस्ने को नाती/नातिनी को छोरा/छोरी वर्ष को आगे मैले सरकारी वा गैर सरकारी क्षेत्रबाट अतिरिक्त हुलाकको नाममा प्राप्त हुन आउने नगदी जिन्सी सुरक्षित र व्यवस्थित रूपमा राख्नेछु र बिक्रीको लागि सम्बन्धित हुलाकबाट प्राप्त हुन आएका टिकट तथा अन्य मूल्याङ्कित हुलाक कागजात तोकिएको मूल्यमा बिक्री गर्नेछ । हुलाक वस्तुको छनौट (सर्टिङ्ग), डाँक सञ्चालन र डेलिभरी आदि कामकाज कुनै बदनियत लापरवाई वा पक्षपात नगरी इमानदारी साथ नियमित रूपले गर्नेछु । मैले कुनै सरकारी सम्पत्ति हिनामिना गरेमा वा हुलाक ऐन, २०१९ अतिरिक्त हुलाक नियमावली, २०३३ र अन्य हुलाक नियमावली वा प्राप्त निर्देशन विपरीत कामकाज गरेमा प्रचलित नेपाल कानून बमोजिम सहुँला बुझाउँला भनी मेरो मनोमान खुशी राजीसित यो कबुलियतनामाको कागज लेखी मार्फत नेपाल सरकारमा चढाएँ । इति सम्वत् साल गते रोज शुभम् । अनुसूची-२ । (नियम ७ को उपनियम (३) सँग सम्बन्धित) । शपथ ग्रहण फाराम । म , । ईश्वरको नाममा शपथ लिन्छु कि अतिरिक्त हुलाकको प्रतिनिधि । वितरक । डाँक वाहकको हैसियतले मलाई ठेकिएको काम मेरो ज्ञान विवेकले जाने बुझेसम्म ईमान धर्म सम्झी देश चौथो संशोधनद्वारा झिकिएको । प्रति बफादारी रही भय, पक्षपात वा द्वेष नराखी लोभ-लालच र मोलाहीजा नगरी इमानदारी साथ गर्नेछु । मेरो कामको सिलसिलामा मलाई ज्ञान हुन आएको कुनै सरकारी गोप्य कुरा अधिकृत व्यक्तिलाई बाहेक अरु कसैलाई म नोकरीमा बहाल रहे वा नरहेको अवस्थामा पनि प्रत्यक्ष वा अप्रत्यक्ष रूपले भन्ने वा संकेत गर्ने छैन । सही । मिति ।
अध्यागमन नियमावली २०५१ (Immigration Regulation, 1994)

अध्यागमन नियमावली, २०५१ । नेपाल राजपत्रमा प्रकाशित मिति । २०५१ । ०२ । २३ । संशोधन । १. अध्यागमन (पहिलो संशोधन) नियमावली, २०५८ २०५८ । ०२ । २२ । २. अध्यागमन (दोस्रो संशोधन) नियमावली, २०५९ २०५९ । ०३ । ०३ । ३. अध्यागमन (तेस्रो संशोधन) नियमावली, २०५९ २०५९ । ०६ । २१ । ४. अध्यागमन (चौथो संशोधन) नियमावली, २०६० २०६० । ०४ । १९ । ५. मिति २०६५ । ३ । १६ को सूचनाद्वारा मिति २०६५ । ०४ । ०१ देखि प्रारम्भ हुने गरी तोकिएको । अध्यागमन (पाँचौ संशोधन) नियमावली, २०६४ २०६४ । ०३ । ०२ । अध्यागमन ऐन, २०४९ को दफा १८ ले दिएको अधिकार प्रयोग गरी नेपाल सरकारले देहायका नियमहरू बनाएको छ । परिच्छेद-१ । प्रारम्भिक । १. संक्षिप्त नाम र प्रारम्भ: (१) यी नियमहरूको नाम "अध्यागमन नियमावली, २०५१" रहेको छ । (२) यो नियमावलीको नियम २९ र ३९ नेपाल सरकारले नेपाल राजपत्रमा सूचना प्रकाशन गरी तोकेको मिति देखि प्रारम्भ हुने छ र अन्य नियमहरू तुरुन्त प्रारम्भ हुनेछन् । मिति २०५१ । ०२ । २३ मा प्रकाशित नेपाल राजपत्रको सूचनाद्वारा नियम ३९ आजैका मिति देखि र नियम २९ मिति २०५१ । ०३ । १७ तद्अनुसार १ जुलाई १९९४ देखि प्रारम्भ हुने गरी तोकिएको । २. परिभाषा: विषय वा प्रसङ्गले अर्को अर्थ नलागेमा यो नियमावलीमा,- । (क) "ऐन" भन्नाले अध्यागमन ऐन, २०४९ सम्झनु पर्छ । (ख) "पर्यटक" भन्नाले कम्तिमा एक रात वा चौविस घण्टा नेपालमा बिताउने विदेशी सम्झनु पर्छ । (ग) "परिवार" भन्नाले लोग्ने, स्वास्नी तथा आमा, बाबु पहिलो संशोधनद्वारा संशोधित । आश्रित छोरा, छोरी सम्झनु पर्छ । (घ) "पद्यात्रा क्षेत्र" भन्नाले पद्यात्रा गर्न अनुमति लिनु पर्ने गरी नेपाल सरकारले तोकेको क्षेत्र सम्झनु पर्छ । (ङ) "नियोग" भन्नाले विदेश स्थित नेपाली राजदूतावास, नेपाली महावाणिज्य दूतावास र नेपाली वाणिज्य दूतावास सम्झनु पर्छ र सो शब्दले स्थायी वा अस्थायी रूपमा नेपाल सरकारको विदेशमा प्रतिनिधित्व गर्ने सङ्ठन वा अधिकारीलाई समेत जनाउँछ । (च) "एजेन्सी" भन्नाले विदेशीहरूको आगमन, उपस्थिति र प्रस्थानसम्मको अवधिमा विदेशीलाई सेवा उपलब्ध गराउने व्यक्ति वा नेपाल सरकारको ईजाजत प्राप्त संस्था तथा यात्रुहरूको आवागमन गराउने संस्था सम्झनु पर्छ । (छ) "भिसा वर्ष" भन्नाले यस नियमावलीको प्रयोजनको लागि कुनै सालको जनवरी १ देखि डिसेम्बर ३१ सम्मको अवधि सम्झनु पर्छ । परिच्छेद-२ । भिसा सम्बन्धी व्यवस्था । ३. भिसा दिने वा नदिने नेपाल सरकारको अधिकार: पहिलो संशोधनद्वारा संशोधित । (१) कुनै विदेशीलाई भिसा दिने वा नदिने सम्पूर्ण अधिकार नेपाल सरकारमा निहित रहनेछ । (२) नेपाल सरकारले कुनै मित्र राष्ट्रका नागरिकलाई पारस्परिकताको आधारमा भिसा नलिई नेपालभित्र प्रवेश गर्न दिन सक्नेछ । ४. कूटनैतिक भिसा: (१) नेपाल सरकारले विशेष आदेश जारी गरेको अवस्थामा बाहेक कुनै पनि मुलुकबाट कूटनैतिक राहदानी प्राप्त गरी सम्बन्धित विदेशी कूटनैतिक नियोगबाट कूटनैतिक भिसाको निमित्त सिफारिश गरी पठाएको व्यक्ति, नेपाल सरकारबाट कूटनैतिक सुविधा प्रदान गर्न उपयुक्त ठहऱ्याएको व्यक्ति तथा त्यस्तो कूटनैतिक राहदानी प्राप्त व्यक्तिको परिवारका सदस्यलाई कूटनैतिक भिसा दिइनेछ । (२) कूटनैतिक भिसा नेपालमा काम गर्नजेलसम्मको लागि पारस्परिकताको आधारमा एकैपटक वा पटक पटक म्याद थप गरी दिइनेछ ।
अध्यागमन नियमावली २०५१ (Immigration Regulation, 1994)

(२) कूटनैतिक भिसा नेपालमा काम गर्नजेलसम्मको लागि पारस्परिकताको आधारमा एकैपटक वा पटक पटक म्याद थप गरी दिइनेछ । (३) कूटनैतिक भिसाको लागि अनुसूची-१ बमोजिमको ढाँचामा निवेदन दिनु पर्नेछ । तर विदेशी कूटनैतिक नियोग वा सो कार्यको लागि अधिकार प्राप्त निकायबाट विवरण सहित अनुरोध वा सिफारिश भई आएमा अनुसूची-१ बमोजिम निवेदन दिनु आवश्यक हुनेछैन । ५. औपचारिक भिसा (अफिसियल भिसा): (१) नेपाल सरकारले उपयुक्त ठहऱ्याएका व्यक्ति र तिनका परिवार तथा सम्बन्धित विदेशी कूटनैतिक निकायको सिफारिशमा देहायका विदेशी र तिनका परिवारलाई औपचारिक (अफिसियल) भिसा दिइनेछ । (क) नेपालका लागि आवासीय वा गैर आवासीय कूटनैतिक नियोग, वाणिज्य दूतावासमा काम गर्ने प्रशासनिक, प्राविधिक तथा गैर कूटनैतिक कर्मचारी तथा बाह्य मुलुकबाट नेपाल घुम्न आउने बहालवाला नेपाली अवैतनिक महावाणिज्यदूतहरू, वाणिज्यदूतहरू र तिनका परिवार, । (ख) नेपाल सरकारसँग भएको सम्झौता बमोजिम नेपालमा रहने सल्लाहकार विशेषज्ञहरू, । (ग) संयुक्त राष्ट्र संघ वा त्यस अन्तर्गतका संस्थाहरूका नेपाल स्थित कार्यालयमा काम गर्ने कर्मचारीहरू र संयुक्त राष्ट्र संघद्वारा प्रदान गरिएको लेसेपेसे प्राप्त व्यक्तिहरू, । (घ) नेपाल स्थित अन्तर्राष्ट्रिय संस्था वा क्षेत्रीय सङ्ठनहरूमा काम गर्ने कर्मचारीहरू, । पहिलो संशोधनद्वारा थप । (ङ) नेपाल सरकार वा नेपाल सरकारको स्वामित्व भएको निकाय वा संयुक्त राष्ट्र संघ वा क्षेत्रीय सङ्ठन वा सो अन्तर्गतका अन्य निकायद्वारा आयोजित सभा सम्मेलन, प्रशिक्षण वा बैठकमा सहभागी हुन आउने व्यक्तिहरू । (२) औपचारिक भिसाको लागि अनुसूची-१ बमोजिमको ढाँचामा निवेदन दिनु पर्नेछ । तर विदेशी कूटनैतिक नियोग वा सो कार्यको लागि अधिकार प्राप्त निकायबाट विवरण सहित अनुरोध वा सिफारिश भई आएमा अनुसूची-१ बमोजिम निवेदन दिनु पर्नेछैन । ६. पर्यटक भिसा: (१) नेपाल भ्रमणमा आउने विदेशी पर्यटकलाई पर्यटक भिसा दिइनेछ । (२) पर्यटक भिसा एक भिसा वर्षमा बढीमा चौथो संशोधनद्वारा संशोधित । एकसय पचास दिनका लागि दिइनेछ । (३) एक भिसा वर्षमा जारी गरिएको भिसामा तोकिएको अवधि पूरा नगर्दै प्रस्थान गरेको पर्यटकले बाँकी अवधि अर्को भिसा वर्षमा जोडी उपयोग गर्न पाउने छैन । (४) एक भिसा वर्षको अन्त्य तिर नेपाल प्रवेश गरी अर्को भिसा वर्षको पर्यटक भिसामा बस्न पाउने अवधि पनि कुनै विदेशीले उपभोग गर्न चाहेमा सो सुविधा निजले उपयोग गर्न सक्नेछ । तर त्यस्तो अवधिको दस्तूरको गणना भने निज बसेको कूल अवधिका आधारमा गरिनेछ । (५) पर्यटक भिसाको लागि अनुसूची-१ बमोजिमको ढाँचामा निवेदन दिनु पर्नेछ । ७. अध्ययन भिसा: (१) नेपाल सरकारको स्वीकृति प्राप्त गरी नेपालको कुनै शिक्षण संस्थामा अध्ययन, अध्यापन वा अनुसन्धान गर्न आउने विदेशीहरू, तिनका परिवारलाई अध्ययन भिसा दिइने छ । पाँचौ संशोधनद्वारा संशोधित ।
अध्यागमन नियमावली २०५१ (Immigration Regulation, 1994)

(५) पर्यटक भिसाको लागि अनुसूची-१ बमोजिमको ढाँचामा निवेदन दिनु पर्नेछ । ७. अध्ययन भिसा: (१) नेपाल सरकारको स्वीकृति प्राप्त गरी नेपालको कुनै शिक्षण संस्थामा अध्ययन, अध्यापन वा अनुसन्धान गर्न आउने विदेशीहरू, तिनका परिवारलाई अध्ययन भिसा दिइने छ । पाँचौ संशोधनद्वारा संशोधित । (२) नेपाल सरकारबाट प्राप्त छात्रवृत्ति अन्तर्गत वा नेपाल सरकारबाट स्वीकृत कार्यक्रम अन्तर्गत वा दुई विश्वविद्यालय बीच भएको सम्झौता अन्तर्गत अध्ययन तथा अनुसन्धान गर्न आउने वा दक्षिण एशियाली क्षेत्रीय सहयोग सङ्ठन (सार्क) का सदस्य राष्ट्रहरूबाट अध्ययन गर्न आउने विदेशी वा माध्यमिक तहसम्मको अध्ययन गर्न आउने विदेशी बाहेक आफू खुशी अध्ययन तथा अनुसन्धान गर्न चाहने अन्य विदेशीलाई नेपालमा रहँदा एकै पटक वा मासिक दामासाहीमा वार्षिक न्यूनतम तीन हजार अमेरिकी डलर वा सो बराबरको नेपाली मुद्रा वा निजका परिवारको हकमा वार्षिक न्यूनतम दुई हजार अमेरिकी डलर वा सो बराबरको नेपाली मुद्रा खर्च गर्न सक्ने आधिकारिक स्रोत वा सो बराबरको वैदेशिक मुद्राको सटही रसिद वा सो बराबरको नेपाली मुद्रा स्थानीय बैङ्कमा मौज्दात रहेको कागजात पेश गरेको आधारमा मात्र अध्ययन भिसा दिइनेछ । (३) अध्ययन भिसा एक पटकमा एक वर्षको लागि दिइनेछ । सो भन्दा बढी अवधिको लागि दिन परेमा त्यस्ता व्यक्तिको अध्ययन तथा अनुसन्धान प्रगति विवरण तथा क्रियाकलाप लगायत अन्य आवश्यक कुराहरूलाई समेत विचार गरी म्याद थप गर्न सकिनेछ । तर अनुसन्धानकर्ता र अध्ययनकर्ताको हकमा यस्तो म्याद थप अनुसन्धान अवधि वा अध्ययनरत शैक्षिक उपाधि अवधिसम्मका लागि मात्र हुनेछ । पाँचौ संशोधनद्वारा थप । (३क) उपनियम (३) मा जुनसुकै कुरा लेखिएको भए तापनि प्राविधिक विषयमा अध्ययन गर्नेहरूको हकमा सम्बन्धित विषयमा शैक्षिक उपाधि अवधिसम्मका लागि एकैपटक अध्ययन भिसा दिन सकिनेछ । (४) अध्ययन भिसाको लागि पहिलो संशोधनद्वारा संशोधित । सम्बन्धित मन्त्रालयको सिफारिश पेश गर्नु पर्नेछ । (५) अध्ययन भिसाको लागि अनुसूची-२ बमोजिमको ढाँचामा निवेदन दिनु पर्नेछ । ८. गैर पर्यटक भिसा: (१) देहायका विदेशी र तिनका परिवारका सदस्यहरूलाई गैर पर्यटक भिसा दिइनेछ । (क) विदेशी मित्र राष्ट्रका सरकारी वा गैर सरकारी संस्थाबाट खर्च व्यहोर्ने गरी नेपाल सरकारको स्वीकृति प्राप्त सामाजिक वा आर्थिक विकास कार्यमा संलग्न विदेशीहरू, । (ख) नेपाल स्थित विदेशी नियोगद्वारा संचालित संस्थामा काम गर्नको लागि परराष्ट्र मन्त्रालयबाट सिफारिश प्राप्त विदेशीहरू, । (ग) विदेशी पत्रपत्रिका तथा समाचार समितिमा काम गर्नको लागि सूचना तथा सञ्चार मन्त्रालयबाट सिफारिश प्राप्त विदेशी प्रतिनिधिहरू, । (घ) कूटनैतिक वा औपचारिक भिसा प्राप्त विदेशीको परिचारकको रूपमा काम गर्न सम्बन्धित मन्त्रालयबाट सिफारिश प्राप्त विदेशीहरू, । (ङ) नेपालभित्र कुनै फर्म, कम्पनी, संस्था, उद्योग वा व्यवसायमा पारिश्रमिक पाउने गरी काम गर्न नेपाल सरकारबाट स्वीकृत प्राप्त विदेशीहरू, । (च) नेपालस्थित कुनै अन्तर्राष्ट्रिय हवाई संस्थामा काम गर्न पहिलो संशोधनद्वारा संशोधित । सम्बन्धित मन्त्रालयबाट सिफारिश प्राप्त विदेशीहरू, । दोस्रो संशोधनद्वारा संशोधित ।